આજે એટલે કે ૨૧ જૂન એ પૃથ્વીના ઉત્તર ગોળાર્ધમાં વર્ષનો સૌથી લાંબો દિવસ છે. આજના જ દિવસે આખી દુનિયામાં લાખો લોકો બીજા વિશ્વ યોગ દિવસની ઉજવણી કરી રહ્યા છે. ઍક્ચ્યુઅલી, ૨૦૧૪ની ૨૭ સપ્ટેમ્બરના દિવસે નરેન્દ્ર મોદીએ યુનાઇટેડ નેશન્સની જનરલ ઍસેમ્બલીને સંબોધિત કરતી વખતે સમગ્ર વિશ્વને આંતરરાષ્ટ્રીય યોગ દિવસ ઊજવવા માટે આહ્વાન કર્યું હતું. એના એક્ઝૅક્ટ ૭૫ દિવસ પછી યુનાઇટેડ નેશન્સે ૨૧ જૂનને સત્તાવાર રીતે આંતરરાષ્ટ્રીય યોગ દિવસ તરીકે સમગ્ર વિશ્વમાં ઊજવવાની જાહેરાત કરી દીધી. નરેન્દ્ર મોદીએ આ પ્રસ્તાવ મૂક્યો એનો ૧૭૭ દેશોએ કોઈ પણ જાતના વોટિંગ વિના જ સહર્ષ સ્વીકાર કરી લીધો હતો.